Wees koel by die skoolFoto: Batsonchirowellness.com Kinders wat moet skoolgaan wanneer temperature die hoogtes inklim, verduur meer as net ’n bietjie ongemak. Stygende temperature kan lei tot lusteloosheid, verhoogde geïrriteerdheid en ’n gebrek aan konsentrasie – ’n resep vir ’n ramp wanneer ’n klas van 30 of 40 kinders onderrig moet word (onthou, onderwysers moet ook die hitte verduur)! Om heeldag in ’n warm klas vasgevang te wees, kan ook lei tot swak hidrasie, wat die brein se vermoë om inligting te versend en ontvang, belemmer en kognitiewe vermoëns inkort. Terwyl matige vlakke van dehidrasie akademiese prestasie kan beïnvloed, kan dit, in uiterste temperature en onbehandeld, die risiko vir hitteverwante siektes soos hitte-uitputting en sonsteek verhoog. Jy kan ongelukkig niks doen aan die stygende temperature of die feit dat jou kind skool moet bywoon – veral tydens die eksamen – nie, maar jy kan die situasie draagliker maak deur ’n paar eenvoudige stappe te doen om jou kind tydens skooltyd gesond en veilig te hou. Beperk ook buitemuurse aktiwiteite wanneer dit so warm is en win dadelik mediese hulp in indien jou kind simptome het van hitte-uitputting of sonsteek.